./data/phi1351/phi005/phi1351.phi005.perseus-lat1.xml
Cornelius Tacitus
tum Sentius occanere cornua tubasque et peti aggerem, erigi scalas iussit ac promptissimum quemque succedere, alios tormentis hastas saxa et faces ingerere  tandem victa pertinacia Piso oravit ut traditis armis maneret in castello, dum Caesar cui Syriam permitteret consulitur  non receptae condiciones nec aliud quam naves et tutum in urbem iter concessum est